Missatge: La CIA confirma l'existència de l'Àrea 51 i que els avistaments estranys eren avions súpersecrets, no ovnisTV3 - 17/08/2013 - 13.55h. Un document del 1955 revela la compra d'aquests terrenys a Nevada. Uns documents desclassificats han donat llum a un dels secrets més ben guardats dels serveis secrets dels Estats Units, i han desterrat moltes especulacions en relació a les visites alienígenes. La coneguda com a "Àrea 51" del desert de Nevada, on durant els anys 50 s'aplegaven aficionats als ovnis convençuts que feien avistaments estranys, ara es confirma que era la zona de proves súpersecretes de l'aviació i la marina nord-americana. No eren ovnis, eren les proves del programa encobert per a la construcció del famós U-2, l'avió espia de la Lockheed dissenyat per conèixer els secrets de la Unió Soviètica durant la Guerra Freda. Els avistaments de suposades visites extraterrestres es van disparar els anys cinquanta a Nevada fins a l'extrem que la llegenda popular hi situa un lloc secret on es mantenen vius alienígenes capturats.Real Ara, la CIA ha reconegut oficialment l'existència de l'anomenada Àrea 51. Un document del 1955 revela la compra d'aquests terrenys a Nevada. Són al costat del llac sec Groom, a la vora de la zona de proves nuclears subterrànies del desert de Nevada. L'U-2 va deixar de sobrevolar territori soviètic quan l'exèrcit roig en va abatre un el maig del 1960 i va jutjar el pilot, Francis Gary Powers. Però no ha deixat de volar. Ningú parla de plans per jubilar un avió que fa 58 anys que vola a més de 21 quilòmetres d'altura per saber què passa entre nosaltres.

Resposta: Si no els importa que se sàpiga, és que ja tenen una nova àrea a un altre lloc.